མཛེས་པའི་སྤ་བ་གནས་ནས་སྤགས་ཟས་ཀྱི་སྤགས་ཀྱང།།སྤང་བྱ་སྤངས་དང་ཕ་སྤད་དང༌།།རྡུལ་གྱི་སྤབས་དང་གོ་འཕང་སྤར།།ལུས་ཀྱི་སྤུ་དང་བ་སྤུ་དང༌།།རིན་ཆེན་སྤུག་དང་ཕུང་པོར་སྤུངས།།རྒྱན་གྱིས་སྤུད་དང་གཉེན་གྱི་སྤུན།།མཁའ་ལ་བྱ་སྤུར་མཁར་གྱི་སྤེའུ།།རྩི་ཤིང་སྤེན་མ་གཟའ་སྤེན་པ།།རྒྱན་གྱི་སྤེན་ཏོག་ནོར་སོགས་སྤེལ།།སྤེལ་མར་བྱས་དང་གོས་སོགས་སྤོ།།མཐོ་བའི་སྤོ་དང་སྤང་གཤོངས་དང༌།།སྲེད་པ་སྤོངས་ཤིག་ཟས་ཀྱི་སྤོང༌།།མཁས་པའི་སྤོབས་པ་གོང་དུ་སྤོར།།བདུག་སྤོས་དངོས་སྤྱད་ཅེ་སྤྱང་དང༌།།མིག་གི་སྤྱན་དང་ལུས་སྤྱི་བོ།།དུ་མའི་སྤྱི་དང་སྣོད་སྤྱི་བླུགས།།ཆུ་ལ་སྤྱིང་དང་འབྱར་བྱེད་སྤྱིན།།རྩྭ་ཡི་སྤྱིལ་བོ་མཐའ་ལ་སྤྱུགས།།གཤེ་བའི་སྤྱོ་དང་ལོངས་སྤྱོད་སྤྱོད།།ཚུར་སྤྱོན་དགེ་བ་སྒྲོགས་པའི་སྤྱོམསབདག་ཉིད་སྒྲོག་པའོ།།དུད་འགྲོ་སྤྲ་དང་ནོར་མེད་སྤྲང༌།།ལག་ཏུ་སྤྲད་དང་རྒྱན་གྱིས་སྤྲས།།སྤྲང་པོའི་སྤར་མོར་སྦ་དབྱུག་འཆང༌།།འཕྲིན་སྤྲིང་བ་དང་ཆུ་འཛིན་སྤྲིན།།སྤྲུ་མ་སྨནསྤ་མ་ཤིངརྡུལ་སྤྲུགས་དང༌།།སྤྲུལ་པ་འགྱེད་དང་དུད་འགྲོ་སྤྲེའུ།།སེམས་སྤྲོ་བ་དང་འཐབ་མོ་སྤྲོད།།མང་དུ་སྤྲོས་པ་ལ་སོགས་པ༑༑ས་མགོ་ལྡན་པའི་པ་ཡིག་གོ།